Echipa de handbal feminin Gloria Bistrița a pierdut, duminică, finala EHF European League, 27-29 (15-14), în fața echipei norvegiene Storhamar Handball Elite.
Finala competiției europene s-a disputat în Austria, la Graz.
Tot duminică și tot la Graz, o altă echipă românească, Dunărea Brăila, a fost învinsă în finala mică a EHF European League de Neptunes Nantes, cu 39-38, după aruncări de departajare. După timpul regulamentar de joc scorul a fost 33-33.
(sursa: Mediafax)